**PÁLYÁZATI FELHÍVÁS**

**Bűnmegelőzési Akciók**

**Budapest Főváros VIII. kerület Józsefvárosi Önkormányzat,**

mint Közvetítő Szervezet pályázatot hirdet

**a Budapest-Józsefváros, Magdolna Negyed Program III.**

**(asz: KMOP-5.1.1./B-12-k-2012-0001)**

című városrehabilitációs projekt keretében elkülönített

Programalap felhasználásával megvalósuló

mini-projektek támogatására.

1. **A pályázat célja**

Budapest-Józsefváros, Magdolna negyed területén a közbiztonság javítása bűnmegelőzési célú lakossági, társadalmi, kulturális kezdeményezések támogatása által.

A Magdolna negyed a Népszínház utca – Bauer Sándor utca (- Teleki tér) - Fiumei út - Baross utca - Kálvária tér - Baross utca - Koszorú utca - Mátyás tér - Nagyfuvaros utca által határolt terület.

1. **A pályázók köre**

**Nonprofit jelleggel működő szervezetek**, akik a település lakosságával kapcsolatban vannak (a településen bármilyen módon jelen vannak, vagy a helyszínen a korábbiakban már konkrét akciókat végrehajtottak).

Az alábbi non-profit szervezetek pályázhatnak:

* + Nonprofit szervezetek (egyesület, alapítvány, közalapítvány, köztestület) - amelyek konzorciumi partnerként nem vesznek részt a városrehabilitációs projektben;
  + Nonprofit gazdasági társaságok – amelyek konzorciumi partnerként nem vesznek részt a városrehabilitációs projektben;
  + Nonprofit jelleggel működő, közszolgáltatást megvalósító intézmények, amelyek a településen az érintett célcsoport lakosságával közvetlen, napi kapcsolatban vannak;
  + Társasházak, lakásszövetkezetek;
* Szociális szövetkezetek – amelyek konzorciumi partnerként nem vesznek részt a városrehabilitációs projektben.

Nem nyújthatnak be pályázatot az 1989. évi XXXIII. törvény „a pártok működéséről és gazdálkodásáról” szóló törvény hatálya alá tartozó szervezetek.

Nem nyújtható támogatás azon szervezeteknek, amelyek 30 napot meghaladó köztartozással rendelkeznek.

1. **Támogatható tevékenységek**

A pályázati kiírás keretében sor kerül olyan a közbiztonságot fejlesztő, elsősorban bűnmegelőzési célú lakossági, társadalmi, kulturális kezdeményezések megvalósítására, amelyekre a lakosság részéről valós igény mutatkozik és hatásosan, illetve hatékonyan képes javítani az emberek életminőségét a közrendet és közbiztonságot zavaró társadalmi jelenségek visszaszorításán, megszüntetésén keresztül. A pályázatban az alábbi **példálózó** jellegű célcsoportok, illetve kezdeményezések tartozhatnak:

* Bűncselekmények elkövetéséért jogerősen letöltendő szabadságvesztés büntetésre ítélt bűnelkövetők kiskorú gyermekeinek foglalkozások, programok tartása;
* Társasházak (akár magán-, akár önkormányzati tulajdonban), illetve kizárólag önkormányzati tulajdonban lévő bérházak bejáratának, közös tulajdonban lévő épületrészeinek biztonsági rendszerrel történő védelme a társasházakról szóló 2003. évi CXXXIII. törvény és egyéb vonatkozó jogszabályok betartásával;
* Társasházak (akár magán-, akár önkormányzati tulajdonban), illetve kizárólag önkormányzati tulajdonban lévő bérházak egymással rossz viszonyban lévő és az egymás mellett élést megnehezítő lakói konfliktusainak feloldása szakember bevonásával;
* A közterületek köztisztaságának fokozása érdekében hajléktalan emberek részmunkaidős foglalkoztatása (pl. háztartási hulladék összeszedése, felborított kukák felállítása, kutyapiszok feltakarítása, stb.);
* Bármilyen megvalósítási vagy fenntartási időszak fázisában lévő bűnmegelőzési és/vagy áldozattá válás megelőzését célzó projekt funkcióbővítése. A támogatás kizárólag olyan mini-projektek finanszírozására adhat lehetőséget, amelyek a folyamatban lévő projekthez kapcsolódnak, de abban nem szerepelnek és abból nem kerülnek finanszírozásra.
* A Prevenciós médiatár bűnmegelőzési kisfilmjeinek bemutatásához szükséges szakmai képzésen való részvétel és a kisfilmek célcsoportoknak történő bemutatása (a médiatár kisfilmjei térítésmentesen használhatóak).

A mini-projekteket kizárólag a Magdolna negyed területén lehet megvalósítani.

A pályázati anyagban indokolni szükséges a mini-projekt közbiztonság fejlesztését érintő vonatkozásokat (ld. szakmai indokolás).

Elszámolható költségek: kizárólag a mini-projekt sikeres végrehajtásához / megvalósításához közvetlenül kapcsolódó fogyó- és forgóeszközök, eszközbérlések, valamint szolgáltatások számolhatók el (az útmutatóban részletezettek szerint), bér- és járulékköltségek.

A „mini-projekt”-ek megvalósításának kezdő és záró időpontja, figyelembe véve, hogy a projekt megvalósításának időpontja nem lehet korábbi, mint a pályázat benyújtását követő 45. naptári nap:

|  |  |  |  |
| --- | --- | --- | --- |
| **Pályázati kiírás kódszáma** | **A jelentkezési lapok benyújtásának várható határideje** | **A „mini-projekt” megvalósításának kezdő időpontja legkorábban** | **A „mini-projekt” megvalósításának záró időpontja legkésőbb** |
| MNP-III–PA/02/2 | folyamatos, de legkésőbb 2015. január 31. | 2014. november 15. | 2015. május 30. |

**A rendelkezésre álló keret:** 8.021.878,- Ft.

**Támogatás formája:** vissza nem térítendő támogatás.

**Támogatási intenzitás**: 100 %

**Támogatás összege:** minimum 250.000 Ft, maximum 2.000.000 Ft.

**A pályázat benyújtásának határideje**: MNP-III–PA/02/2: a kiírástól folyamatos, de legkésőbb 2015. január hó 31. napig

1. **Pályázat benyújtása**

A részletes „mini-projekt” pályázati útmutató letölthető a [www.jozsefvaros.hu](http://www.jozsefvaros.hu) weboldalról.

A pályázatok magyar nyelven, kizárólag a jelentkezési lap kitöltésével nyújthatók be. Kézzel írott pályázatok feldolgozására nincs lehetőség.

A pályázatot 2 példányban (egy eredeti és egy elektronikus példányban (CD/DVD lemezen), zárt csomagolásban, kizárólag személyesen az alábbi címen kell benyújtani:

**Budapest Főváros VIII. kerület Józsefvárosi Polgármesteri Hivatal**

**Polgármesteri Kabinet**

**1082 Budapest, Baross utca 63-67. 309. iroda**

A pályázatok csomagolásán fel kell tüntetni a pályázati felhívás pontos címét: „**MNP-III-PA-02/2 Bűnmegelőzési Akciók Pályázat”**

A jelentkezési lapok benyújtása: MNP-III–PA/02/1: folyamatosan, de legkésőbb 2015. január 31-ig lehetséges.

Benyújtásnak az az időpont minősül, amikor a személyes átadás-átvétel megtörtént. A Közvetítő Szervezet kötelezettsége biztosítani, hogy az átadás-átvétel során az átvételi dokumentáció minden példányán szerepeljen az átvétel időpontja az év, hónap, nap, óra, perc megjelölésével.

A benyújtási határidő előtt a pályázók kérdéseiket a 06-1-459-2574-es telefonszámon vagy a szepp@jozsefvaros.hu e-mail címen tehetik fel.

**5. A pályázathoz benyújtandó dokumentumok**

1. Jelentkezési lap
2. Társasház esetén a lakóközösség részvételi szándékát alátámasztó dokumentum (társasházak esetén Közgyűlési határozat) és szükség esetén nonprofit szervezetek együttműködési szándéknyilatkozata
3. Nonprofit szervezetek esetében referenciaigazolás
4. Társasházi közös képviseletek és nonprofit szervezetek aláírási címpéldánya vagy aláírás-minta
5. Létesítő okirat másolata
6. A helyszín jelenlegi állapotának bemutatása
7. Költségvetést alátámasztó dokumentumok (a szakmai tartalom bemutatásával):
   1. Árajánlatok;
   2. Költségbecslések
8. Szakmai indokolás (minimum 2, maximum 5 oldal terjedelemben, Times New Roman betűtípus, másfeles sorköz, 12-es betűméret és alapértelmezett margók)

A pályázati felhívás mellékleteként a pályázók rendelkezésére bocsátandó dokumentumok:

1. sz. melléklet: Pályázati útmutató

2. sz. melléklet: Jelentkezési lap

3. sz. melléklet: Támogatási Szerződés tervezet

4. sz. melléklet: Szakmai beszámoló sablon

5. sz. melléklet: Kommunikációs útmutató

6. sz. melléklet: Pénzügyi elszámolás részletes szabályai a Programalap felhasználásával megvalósuló mini-projektekhez

**6. Pénzügyi elszámolás**

A Közvetítő Szervezet a Támogatási szerződés megkötését követő 30 napon belül a támogatott kérésére maximum a támogatás összegének 30%-át előlegként átutalja.

A Közvetítő Szervezet a projekt megvalósítási időszak alatt 3 alkalommal biztosít pénzügyi elszámolási lehetőséget, melynek keretében a támogatottnak lehetősége van az időszakig felmerülő költségek elszámolására és a hozzájuk kapcsolódó támogatási összeg igénylésére.

**7. Egyéb információk**

A pályázók nem tehetnek többváltozatú ajánlatot.

A Közvetítő Szervezet a pályázók számára nem teszi lehetővé részajánlatok tételét.

A Közvetítő Szervezet a pályázatokat a „legalacsonyabb ellenszolgáltatás” elve szerint bírálja el.

A pályázati felhívás megjelenésének napja: 2014. ………………………… ...